rlitschk/wikidir huggingface dataset:
William Thomas „Billy“ Strayhorn (* 29. November 1915 in Dayton, Ohio; † 31. Mai 1967 in New York) weer en US-amerikaansch Jazzmusiker un -komponist. Billy Strayhorn weer siet 1939 bit to sien Dood Liddmaat, Arrangeur un Komponist in Duke Ellingtons Orchester. Strayhorn harr en klassisch Utbildung un speel Klaveer. He hett den Jazz üm Instrumentalarrangements, as se in hör Raffinesse bit dorhenn in’ Jazz blots selten to finnen weern, rieker makt. He gellt as en vun de bedüüdenst Arrangeure överhoopt in’ Jazz. Ellington un Strayhorn verbunn en levenslang eng Früendschap. Ellington sall seggt hemm: "B.S. war mein rechter Arm, mein linker Arm, mein drittes Auge – meine Gedanken zogen durch seinen Kopf und seine durch meinen". Gelegentlich övernehm Strayhorn bi Schallplattenupnahmen sogar Ellingtons Part as Pianist. Berühmt sünd ok de Duette vun Strayhorn un Ellington an dat Piano. So is hüüd noch bispeelswies Tonk en witzig, modern un bannig dynamisch Stück, dat beid immer weer speelt hebbt. Strayhorn weer maatgevend för den Sound vun dat Ellington-Orchesters prägend. So stammen de Kompositschoon, Text un Arrangement vun dat bekanntst Stück un de Erkennensmelodie vun dat Orchester Take the A-Train nich – as faken annommen – vun Ellington, sonnern vun Strayhorn. Anner bekannt
Neso (ok as Neptun XIII betekent) is de butenste Maand vun den Planet Neptun. De Maand is vun en Grupp vun Forschers üm Matthew J. Holman opdeckt worrn. Blangen em sülvst weern wietere dörteihn Lüüd doran bedeeligt. Grundlaag för’t Opdecken weern Opnahmen, de twüschen den 14. August 2002 un den 30. September 2003 maakt worrn sünd. An’n 30. September 2003 is dat den bekannt geven worrn. Mit vörlöpigen Naam weer de Maand as S/2002 N 4 betekent. In’n Januar 2007 hett he den sien offiziellen Naam kregen. Nöömt is he na Neso, een vun de Nereiden ut de greekschen Mythologie Neso bewegt op en Ümloopbahn wiet weg vun’n Neptun mit en middleren Afstand vun 48.837.000 km. De Bahn vun den Maand is mit 0,495 düchtig exzentrisch, wiekt also bannig vun en Kreisbahnbahn af. Un ok de Bahnnegen is mit 132,585° ungewöhnlich groot Üm Neptun eenmol to ümkreisen bruukt Neso 25 Johren un 241 Daag. Dormit is dat de Maand mit de gröttsten Ümlooptiet in’t hele Sünnsystem. Neso hett en middleren Dörmeter vun ruchweg 60 km un sien Dicht warrt op 1,5 g/cm³ afschätzt. Dorut lett sik sluten, dat de Mannd to’n gröttsten Deel ut Ies besteiht. De Böverflach is enigermaten
Hans Katzer (* 31. Januar 1919 in Köln; † 18. Juli 1996 ok dor) weer en düütsch Politiker vun de CDU. He weer vun 1965 bit 1969 Bundsminister för Arbeit un Sozialordnung. Katzer wurr an’ 31. Januar 1919 as Söhn vun den Verbandssekretär vun de Kathoolsch Gesellenvereen, Karl Katzer, un sien Fru Rosa (geb. Franke) boren. Sien Vader weer as ut Böhmen stammend Schreinergeselle up de Wannerschaft in Köln bleven. He seet för dat Zentrum vun 1919 bit 1933 in de Kölner Raat, hett aber, as de Nazis an de Macht kommen sünd, sien Berop as Sekretär und Mandat verlorenverlor. Hans Katzer kunn denn nich Architekt wurrn und muss nah de Realschool de School afbreken. He is denn Koopmannsgehilfe wurrn. Nah den Rieksarbeitsdeenst nehm he van 1939 bit 1945 an den Tweeten Weltkrieg deel, kreeg aber en Lungensteckschööt un leeg en Johr in’t Lazarett. 1945 is he ut de Kriegsgefangenschap entlaaten wurrn. In dat glieker Johr is he bi dat Arbeitsamt in Köln anfungen un weer 1948 all Afdeelensleiter. Katzer hett in dat Arbeitsamt ok sien tokünftig Fru Elisabeth kennenlernt, een Dochter vun Jakob Kaiser, de dor en Praktikum maakt hett. 1949 hebbt se heiraadt. Ut de Ege gung en
De Bebop is en Epoche in de Entwicklung vun de Jazz. De Bebop hett den Swing aflöst un entwickel sück af 1940 un legg de Grundlaag för den Modern Jazz. Besünnerheiten vun de Bebop sünd grötere rhythmische Freeheiten för Slaggtüüch un Bass, extrem flink Tempi un komplexere Harmonieschemata as in' Swing, as ok de Inführung vun de Tempoverdüppelung in de solistischen Improvisationen. Ok de Bindung an en Thema locker sück. Musiker as Charlie Parker greepen in de Regel blots noch up den formalen Rahmen un de Harmonieaffolgen vun en Musikstück torüch un leten de Melodie vun dat Thema in de Improvisationen wietgahnd unberücksichtigt. En anner Markmal vun den Bebop sünd Improvisationen över en längeren Tietruum; deelwies fangen se an oder gaht to Enn' midden in en Chorus.. Wichtig Vertreder vun den Bebop weern Charlie Parker, Dizzy Gillespie, Thelonious Monk, Bud Powell, Oscar Peterson, Charles Mingus, Max Roach un Miles Davis. Joachim Ernst Berendt & Günther Huesmann: Das Jazzbuch. ISBN 3-596-10515-3 Andre Asriel, Jazz: Aspekte und Analysen. Berlin 1985, S. 186
Partido Africano da Independência de Cabo Verde (PAICV; op platt: Afrikaansche Partei för de Unafhangigkeit vun Kap Verde) is en politsche Partei vun de Republiek Kap Verde. De PAICV is fröher en sozialistische Partei wesen, het tsik mit de Tiet aver in en sozialdemokraatsche Partei wannelt. Se sütt sik sülvst as afrikaansch orienteert, in’n Gegensatz to de neoliberale MpD. Gröttste Ünnerstüten kriggt de Partei in Rebeden, de mit dat afrikaansche Fastland to verglieken sünd. Dat sünd dicht bewahnte Öörd as de Hööftstadt Praia un in Rebeden de dör Bueree prägt sünd as Santa Cruz oder São Filipe. De PAICV is Vullliddmaat vun de Sozialistischen Internatschonalen. Vörganger vun de PAICV werr de PAIGC (Afrikaansche Partei för de Unafhangigkeit vun Guinea un Kap Verde), de 1956 vun den natschonalistischen Anföhrer Amílcar Cabral grünnt worrn is. De Vörlöper-Partei hett sik för’t Överwinnen vun’t portugeesche Weltriek insett un wull de Vereenigen vun Kap Verde mit Guinea-Bissau. Se hett ehr Kaders dorför bruukt, de sozialistische Revolutschoon uttolösen. Siet 1961 hett de PAIGC in en Guerillakrieg in’n portugeeschen Kolonialkrieg kämpt – in Tosamenarbeit mit ehr Süsterparteien ut de CONCP-Grupp (Conferência das Organizacões Nacionalistas das Colónias Portuguesas). Siet 1973 hett de Partei Guinea-Bissau kontrolleert, un 1974 hett
De Titel vun dissen Artikel is nich op Platt. Wiemelhausen is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. Villicht is de plattdüütsche Naam desülve as de hoochdüütsche, villicht aver ok nich. Wiemelhausen is een vun de gröttste Delen vun de Stadt Baukem in't Ruhrrebeet, wat de tweetgröttste Stadt in Westfalen is. Hie is de in't meest verköffte düütsche Musik-Album 4630 Bochum in't Titelleed nöömte Königsallee, de ok in anner Delen vun de Stadt is. Hie is dat Studienkolleg vun de luthersch-reformeerte Kark un wecke Gymnasien, to't Bispeel de Graaf-Engelbert-School. En lütten Deel vun de Baukemer Universität, de ehrn Seet in Querenburg hett, is hie. De Bundesknappschaft hett ehrn Seet in Wiemelhausen. De meeste Stadtbahnstationen twüschen de Universität un de Binnenstadt sünd hie.
Fuji (jap.: ふじ) is en Huusappel (Malus domestica), de 1939 in Japan ut de Sorten Ralls Janet un Red Delicious krüüzt worrn is. In’n Hannel keem de Appel to’n eersten mol in’t Johr 1962. He is nich all to anfallig för Appelschorf. De Frucht is middelgroot, mitünner ok groot. Sien Schaal is in ehr Grundklöör gröön bit geelgröön un in de Decklöör – je na Sort – rosa bit bruun-root oder düsterroot-vigellet mit Striepens. Se hett ’n lichten Ruch un föhlt sig ruuch an. De Smack is bannig sööt mit wenig Süür, de aver bi’t Lagern mit de Tiet meist vullstännig afboet warrt. De Appel is bannig knackig un saftig. Oorntiet vun’n Fuji is Enn vun’n Oktober, man riep to’n Geneet is de Appel eerst een Maand na de Oorn. In’t CA-Lager kann de Appel bit Juli lagert warrn. De Fuji hett en middelmatig Wassdom, billt aver noog Twiegen un Fruchtholt. De Boom boet sik in en runne Kroon op mit go’e Leddtwiegbilln. De Sort hett dat geern warm un wasst goot an Hanglagen oder an Steden mit veel Sünn. Stroomlööp, Beken oder Daallagen hett de Fuji nich so geern. Dat gifft en Reeg vun Mutatschonen vun den Fuji, as
Karkraode is en Gemeen in’n Süüdossen van de nederlannsche Provinz Limborg. De Stadt harr de 1 Januar 2004 50.035 Inwahners. Börgermeester is Jos Som van de CDA. Karkraode is mit Heerle, Landgraaf un ’t noordrhien-westfälsche Hertseroa ene Agglomeration. De Inwahners snackt traditionell Kirchröadsj, wat Tekens vun den middeldüütschen Dialekt Ripuarisch vun de hoochdüütsche Spraak un't Limborgsche hett. Se is för de gröttste Deel na den Krieg buut worrn. In Düütschland kennt een de Stadt wegens den Footballvereen Roda JC.
En Tennisball is en Reedschop, de to’n Tennis Spelen bruukt warrt. De Ball warrt in dissen Sport mit en Tennissläger speelt. För offizielle Turneerspelen warrt na de Tennisregeln vun de International Tennis Federation (ITF) de nafolgen Vörschriften maakt: De butere Hüll vun den Ball dröff keen Naht hebben un mutt gliekmatig formt wesen. De Klöör mutt witt oder geel wesen. De Ball mutt en Masse opwiesen de twüschen 56,7 un 58,5 g liggt. De Dörmeter vun en Tennisball mutt twüschen 6,35 un 6,67 cm liggen Dat gifft mehrere spezifizeerte Ballorden. Jeder Ball mutt en Sprunghööch twüschen 134,62 un 147,32 cm opwiesen, wenn he ut en Hööch vun 254 cm op en evene, harde Flach (t. B. Beton) fallen laten warrt. Bito gifft dat noch Regeln to de enkelten Ballorden op verschedene Platzorden. Ümgeven is de Ball vun en dichte Filzschicht, de düchtig wat uthollen kann. Se besteiht ut en Mischen vun Schaapswull un Nylon, ut dat en fien Goorn spunnen un denn mit en Boomwullfaden verweevt warrt. De Filz kummt dördor tostannen, dat de Fesen na en Imprägneeren kört warrt. He warrt denn ünenr Togspannung dröögt, dat he sien Fastigkeit kriggt. De Achtersiet warrt nu mit en Hittklever beschicht un
De Maiklocken (Convallaria majalis) sünd en Plant, de bit to 30 cm hooch weern kann. Se wasst wild in Streken mit veel Woold, man se warrt ok in'n Goorn anplant. Se hett en Wuddelstock (Rhizom), de unner de Eer langskrupen deit. An'n Foot vun den Blomenstengel steiht en Paar breede Blöer. De Maiklocken sünd giftig, vunwegen datt dor sunnerliche Glykoside in sitten doot. De Blöer sünd breed-elliptisch, sitt up’n Stengel un hefft keene Haare. Se staht twee bi’nanner. Unnen an de Plant sitt noch papeerhaftige Blöer an. De Blöte is witt, sütt ut, as en lüttje Klock un rückt goot. Se warrt um un bi 8 mm lang. Dat gifft ok en Tuchtform mit rosa Blöten. De Plant hett en Druve, de na een Kant hendreiht is, mit sess bit twölf Bleiten dor an. Bleihen deit se in’n Mai- un in’n Junimaand. De Binaam majalis för de Aart bedutt, datt se in’n Mai bleihen deit. De Frucht vun de Maiklocken is en rode Beer, wo twee blaue Saatköörn in sitten doot. De Blöten un de Wuddeln weert vun de Pharmaindustrie bruukt, vunwegen datt se inwarken könnt up dat Hart. In ole Schriften ut dat 16. Johrhunnert is to lesen, datt
(107) Camilla is en Asteroid (C-Typ) ut de Hööftgördel, de an’n 17. November 1868 vun de britisch Astronom Norman Robert Pogson an de Steernwacht in Madras, Indien, opdeckt wurrn is. De afsolute Helligkeit bedrocht 7,08. De Asteroid is nah en weiblich Gestalt ut de Aeneis nömmt wurrn. Mit en Dörmeter vun ~219 Kilometer hörrt Camilla to de grötere Asteroiden ut den Hööftgördel. He hett twee Maanden vun ruchweg 16 un 3,5 km Dörmeter, de de vörlöpige Beteken S/2001 (107) 1 un S/2016 (107) 1 hebbt. Daten vun (107) Camilla un sien Maanden op johnstonarchive.net; afropen an’n 21. Dezember 2017
William Hurt (* 20. März 1950 in Washington D.C.; † 13. März 2022 in Portland, Oregon) weer en US-amerikaanschen Schauspeler. Hurt hett sien Utbilln to’n Schauspeler tosamen mit Christopher Reeve un Robin Williams an de Juilliard School maakt, de to de Tiet vun den fröheren Schauspeler John Houseman leidt weer. Disse dree weern 1973 de eenzigen dree Kandidaten, de de Opnahmeprüfung bestahn hebbt. Bi all den Spood, den he mit sien Filmrullen harr, is he liekers jümmer ok bi’t Theater bleven. He harr Spood an’n Broadway un ok an’n Off-Boradway. De Hööchpunkt vun sien Filmloopbaahn weer in de 1980er Johren. As de Rullen, de em anboden weern, an Bedüden verloren harrn, hett sik Hurt wedder vör allen op’t Theater kunzentreert. Vun 1971 bit 1982 weer he mit Mary Beth Hurd verheiraat. Twüschendör hett he mit de höörlosen Schauspelersche Marlee Matlin tosamenleevt, de em in eher Autobiografie „I’ll Scream Later“ vun 2009 naseggt hett, dat he dull weer un sik sexuell an ehr vergahn harr. Mit sien tweete Ehfro Heidi Henderon weer he vun 1989 bit 1992 verheiraat. Mit ehr hett he twee Kinner, en wieter’t Kind hett he ut en Leefschop mit en Sarah Jennigs. Vun 1992 bit 1997 hett
Werner Zirngibl (* 4. September 1956 in München) is en ehmalger düütsch Tennisspeler. He weer 14 Mal düütsch Meester un speel för Düütschland in’t Davis Cup. Zirngibl fung 1975 mit Profitennis an. Sien eenzig Sieg bi en Grand-Prix-Turnier gelung hüm an’ 12. Juni 1978 in Brüssel, as he tegen de Argentinier Ricardo Cano in veer Satzen wunn. Sien hööchste Platzeerung in de Weltrangliste harr he mit Rang 97 in’ November 1976. Dörför keem he bi dat Turnier in Barcelona in dat Achtelfinale. Mehr Spood harr he as Düppelspeler: 1978 keem he mit verscheeden Partners bi fiev Turnieren in’t Veertelfinale. An de Siet vun Andreas Maurer is he in’ April 1979 in Monte Carlo eerst in dat Halffinale utscheeden. Dree Week vördem, an’ 17. März 1979, hett Zirngibl in Augsborg dat eenzig Davis-Cup-Speel in sien Karriere bestreeden. In de Veertelfinalbegegnung vun de Europazone hett he tosommen mit sien Düppelpartner Ulrich Pinner dat israeelsch Düppel Shlomo Glickstein/Meir Wertheimer in veer Satzen slahn. Hüüd arbeit Zirngibl in München as Orthopäde un Sportmediziner. ATP-Profil vun Werner Zinrngibl (engelsch) Davis-Cup Statistik vun Werner Zirngibl (engelsch)
Frank Frederick Borman, II (* 14. März 1928 in Gary, Indiana, USA; † 7. November 2023 in Billings, Montana) weer en US-amerikaansch Astronaut. Nahdem Borman 1950 an de Militärakademie in West Point sien Luftfahrttechnikstudium beend harr, deen he bit 1953 as Kamppilot vun de Luftwaffe up de Philippinen, dornah as Flooglehrer in Georgia un Arizona. 1957 kreeg Borman en Master in Luft- un Ruumfohrt. Dornah lehr he bit 1960 as Assistenzperfesser in West Point Thermodynamik un Fluidmechanik. Denn is he weer an de Edwards Air Force Base in Kalifornien torüchgahn un weer in’t Cockpit stegen: toeerst in de Utbilln to’n Testpilot, dornah as Utbilder. An’ 17. September 1962 wurr he vun de NASA in de tweete Astronautengrupp wählt un övernehm as Spezialupgaav de Raketen, de de Ruumschipp in de Erdumloopbahn bringen sullen. Enn’ 1963 war Borman as Ersatzpilot för de Mission Gemini 3 vorgesehen. Wiel sück dat denn aber all verschoben hett, wurr he denn Ersatz-Kommandant vun de Mission Gemini 4, wat an’ 27. Juli 1964 bekannt geven wurr. As nächst wurr he denn Kommandant vun de Mission Gemini 7. Tosommen mit Jim Lovell hett he van 4. Dezember bit to’n 18. Dezember 1965 de Eer umkreist, en Langtietrekord, de
Michael "Mike" Zwerin (* 18. Mai 1930 in New York City, New York; † 2. April 2010 in Paris, Frankriek) weer en US-amerikaansch Jazzmusiker (Basuun, Bassbasuun, Klaveer) un Schriever. Zwerin stamm ut en Industriellenfamilie un lern mit söss Johren Geige. Later henn hett he de New York High School of Music and Art besöcht. He speel 1948 in Miles Davis' Capitol-Band, bevör he nah Paris översiedelt is. 1958 is he weer in de USA torüchgahn un speel in diversen Big Bands vun Billy May, Claude Thornhill (1958/9), Maynard Ferguson as ok bi Bill Russo. Ut dat Orchestra U.S.A., in dat he 1962 - 1965 speel, hett he en Sextett makt un nehm dormit ungewöhnlich Arrangements vun Kurt Weill-Kompositschonen up. En Tournee mit Earl Hines 1966 führ hüm ok in de UdSSR. Dornah muss he sück aber üm de Verwalten vun dat Familienünnernehmen kümmern. Af 1969 fung he an, to’n Deel ut Süüdfrankriek ut, as Schriever to arbeiten. He schreev ünner annern för Village Voice un de International Herald Tribune. To’n Anfang vun de 1980er Johren gung he weer nah Paris torüch an nehm an Upnahmsezzions vun de dortig Jazzmusiker (t. B. Alan Silva) deel, speel aber ok mit de George
De Slice (in’t engelsche ok Backspin) is en Slagtechnik för Vörhand un Rüchhand, de in’t Tennis as ok in’t Dischtennis begäng is. Bi’n Slice warrt de Ball mit den Släger in en Bewegen na ünnen vun achtern-baven na vörn-ünnen striept (ünnersneden). An de Ballünnersiet ströömt de Luft vergleken to de Ballböversiet langsomer vörbi – de Luftpartikels, de vun’n Ball mitreten warrt bewegt sik gegen de Flaagricht, so dat de Luft afbremst warrt – un veroorsaakt dör’t Küseln en Överdruck un dormit en Opdrief (Magnus-Effekt). De Folg dorvun, dat de Flaagbahn flacher warrt un sik mehr hentreckt gegenöver en Ball ahn Rotatschoon. Bi’t Tennis warrt de Ball mööglichst an’n hööchsten Punkt nahmen. Faken kann de blots mit en teemlich lütte Snelligkeit speelt warrn, vun wegen dat he sonst över de Grundlien rutneiht. Wenn de Ball opdrapen deit, springt he wegen de streckten Flaagbahn un wegen’t Afbremsen dör sien Rotatschoon flach af, man ünner en grötteren Winkel as bi’n Ball ahn Slice. In’t Dischtennis warrt de Slice (de dor ok Ünnersnittball heet) in’n Gegensatz to’t Tennis vun de Defensiv-Spelers faken wiet achter’n Disch un wiet ünner’t Niveau vun’n Disch speelt. Bi’t Tennis warrt disse Slagtechnik mol as Angreepsball, mol as Stopp un
Dat Bundsministerium för Atomfragen (BMAt) is op Besluss vun’t Bundskabinett vun’n 6. Oktober 1955 grünnt worrn. De eerste Bundsminister vun dit Ressort is Franz Josef Strauß wesen, de vörher as Bundsminister für Sünneropgaven arbeit hett. Dat wichtigste Gremium weer de Atomkomisschoon. Dat BMAt is in de Johrteihnten dorna mehrmols ümnöömt worrn. 1957 weer dorut dat Bundsministerium för Atomkarnenergie un Waterweertschop (BMAtW), 1961 dat Bundsministerium för Atomkarnenergie (BMAt), 1962 dat Bundsministerium för wetenschopplich Forschen (BMwF) un 1969 dat Bundsministerium för Bildung un Wetenschop (BMBW) As an’n 15. Dezember 1972 dat Bundsministerium för Forschen un Technologie grünnt worrn is, is de Tostännigkeit för de Karnenergie nee regelt worrn. Vundaag is dat Bundsministerium för Ümwelt, Naturschuul un Reaktersekerheit för Atomfragen tostännig. De Behörden, de för’t Tolaten un för de Opsicht över de karntechnischen Anlagen (Atomopsicht) tostännig sünd, sünd op Landseven in verschedene Fackrebeden ünnerbröcht. T. Seul: Bundesministerium des Innern - Teil 1: Abt. RS - Reaktorsicherheit und Strahlenschutz, 2006, ISBN 3865095879 Bundsministerien in Düütschland aktuell: Butensaken | Binnensaken | Justiz | Finanzen | Weertschap | Arbeit | Nehren | Verdeffenderen Familie | Gesundheit | Verkehr | Ümwelt | Forschen | weertschopplich Tosamenarbeit ehmolige: Atomfragen | Binnerdüütsche Saken | Saken vun’n Bundsraat | Post
Airplane! is de Titel vun en US-amerikaansche Film-Kummedie vun dat bekannte Trio Jim Abrahams, David un Jerry Zucker. Se hebbt tosamen dat Dreihbook schreven hatt un weern ok Speelbasen. Disse Film gellt as internatschonalen Dörbrook för den Schauspeler Leslie Nielsen, de vörher al in tallrieke tomeist eernste Rullen to sehn weer, un hier na dat Kummedie-Fack bedeen. De Film is en Persiflaasch vun de bekannten Fleger-Katastrophen-Filmen Airport un Airport 1975 ut de 1970er Johren. De egentliche Grundlaag för den Film is aver de Film Zero Hour! (dt.: 714 antwortet nicht) ut dat Johr 1957. De Film harr so veel Spood dat 1982 de Film Airplane II: The Sequel (dt.: Die unglaubliche Reise in einem verrückten Raumschiff) produzeert worrn is. Ted Striker is en ehmoligen Kamppilot, de bi en Insatz en traumaatsch Begeevnis harr un sik verantwoortlich föhlt för den Dood vun sien Kameraden, vun wegen dat he bi den Insatz dat Seggen harr. Nu is de düchtig bang för’t Flegen. Sien Privatleven hett ok al dorünner leden, so dat sien Fründin Elaine em verlaten will. Striker finnt en Zeddel mit en Naricht vun Elaine un fohrt ehr na’n Flaaghaven na, woneem se as Stewardess an Boord vun den Trans-Amerika-Flaag 209
Disse Artikel is man blots en Stubben. Du kannst Wikipedia helpen un em verbetern. Hammurabi weer vun üm un bi 1728 bet 1686 vör Christus König vun Babylon. He wunn Kriegen gegen Länner in de Naverschap. In de Tiet vun Hammurabi worr dat Rechtswark Lex Hammurabi schreven un dat Gilgamesch-Epos in en babyloonsche Form brocht.
Fuji betekent Fuji, Stroom in Japan, de in de Suruga-Bucht münnt, Fuji, Stadt in Japan, Fuji, Sort vun’n Huusappel, Fuji, eerste Delfin mit künstlich Steertfloss, Fujisan, Barg in Japan, Fujifilm, japaansch Ünnernehmen, Fuji Denki Holdings, japaansch Ünnernehmen, Fuji Heavy Industries, japaansch Ünnernehmen, Fuji Speedway, japaansch Rennstreck, Fuji Advanced Sports, Inc., Fohrradhersteller in Philadelphia, Fuji Television, japaansch Feernsehsenner, Fuji Rock Festival, Musikfestival an’n Naeba, New Fuji Garbage, nigeriaansch Musikstil. Fuji is de Familiennaam von Keiko Fuji († 2013), japaansche Schauspelerin un Sängerin, Naoya Fuji (* 1993), japaanschen Footballspeler, Takako Fuji (* 1972), japaansche Schauspelerin, Takeshi Fuji (* 1940), US-amerikaanschen Boxer, Yūki Fuji (* 1981), japaanschen Footballspeler. Kiek ok bi: Fujii. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Arteria thoracica interna („binnere Bostkastenslagader“) is en Slagader, de vun de Arteria subclavia aftwiegt. Se kummt kranial vun’t Hart tostannen un tütt denn in de Bosthöhl na kaudal, wobi se neeg dat Bostbeen löpt. Ok wenn dat nich mit de Pariser Nomenklatur övereenstimmt, warrt de Arteria thoracica interna af un to ok Arteria mammaria interna nöömt. In’t Krankenhuus warrt faken ok de Afkörten IMA bruukt, de ut de engelschen Nomenklatur (internal mammary artery) kummt. Sünners in’t Rebeet vun de Bypass-Chirurgie warrt de Afkörten bruukt. Dorut folgt ok de bruuk vun de Begrepen left internal mammary artery (LIMA) un right internal mammary artery (RIMA). Ut de A. thoracica interna twiegt in jedeen Twüschenrippenruum de Arteriae intercostales anteriores af, de bi Beester as Arteriae intercostales ventrales betekent warrt. Se verloopt in jemehrn Twüschenrippenruum na achtern un versorgt dor de Muskulatur mit suerstoffriek Blood. Op Hööch vun de Mitt vun’n Bostkasten deelt sik de A. thoracica interna op in de Arteria musculophrenica, de dat Dweerfell versorgt, un de Arteria epigastrica superior (bi Beester Arteria epigastrica cranialis). Disse stött dör de Bostwand un verlöpt denn in de Rektusscheed na kaudal. Se versorgt de Buukwand un billt Anastomosen mit de Arteria epigastrica inferior, de
Leah Jean Poulos (* 5. Oktober 1951 in Berwyn, Illinois, USA) is en ehmalge US-amerikaansch Iesflinklöperin. Leah Poulos weer besünners in’ Sprint spoodriek un wunn all 1970 bi de Sprint-Weltmeesterschapen en Sülvermedaille över de 500 Meter. Bi de Olympisch Winterspelen 1972 is se över 1500 un 3000 Meter antreden, ahn aber en Medaille to winnen. 1974 wurr se denn Sprintweltmeesterin. Bi de Olympisch Winterspelen 1976 in Innsbruck keem se över 1500 Meter up den 6. Platz, över 500 Meter up den 4. Platz un wunn denn över 1000 Meter de Sülvermedaille. Bi de Sprint-Weltmeesterschapen in dat glieker Johr wunn se denn noch en Sülvermedaille achter Sheila Young. In dat Johr drup keem se bi de glieker Veranstaltung weer up den tweeten Platz, dit mal achter Sylvia Burka. In dat glieker Johr hett se den US-Iesflinklöper Peter Mueller heiraadt un is (vörövergahnd) vun den aktiven Sport torüchtreden. De Ehe is laterhenn schett wurrn. Aber all weer 1979 ia Poulos-Mueller, as se nu heeten de, wedder antreden un wurr glieks Sprint-Weltmeesterin. 1980 wurr se noch mal Viezweltmeesterin un bi de denn folgend Olympisch Winterspelen in Lake Placid kunn se över 500 Meter un 1000 Meter nochmals en Sülvermedaille winnen. Olympisch Winterspelen 1980/Iesflinkloop